Soqovlik. Soqovlik — tugʻma yoki ilk bolalik davrida roʻy bergan karlik oqibatida kelib chiqadigan nuqson. Eshitish qobiliyati saqlanib qolganda esa S.ka nutq markazi yoki markaziy nerv sistemasining zararlanishi sabab boʻladi. Agar markaziy nerv sistemasi yengil zararlangan yoki unga vaqtida tegishli davo qilingan boʻlsa, unda ayrim hollarda nutq faoliyatini tiklash mumkin (yana qarang Alaliya, Afaziya).